FROYUR Í apríl 2005 fekk Skúvadal nýggjan stásiligan túrbát. Froyur kann taka 48 ferðafólk, sum øll kunnu velja millum at sita væl inni ella úti. Báturin hevur tveir 575 hk motorar, bógskúvu, flaps og alt annað ið hoyrir til. Mesta ferð er um 30 sjómíl. Hann er sera væl egnaður til longru túrarnar, vit gera, til dømis Mykines, Koltur, Eiði ella Gjógv. Men tað allar besta er, at hann ikki er ov stórur til túrin undir Vestmannabjørgini. Sí meira>> BARBARA Barbara er av slagnum AquaStar 33'. Hon varð bygd hjá AWI Boats í Runavík í 1997. Barbara hevur fingið nýggjan 450 HK motor ísettan í 2003. Hon er góðkend til 28 ferðafólk. URÐARDRANGUR Hjalmar Hátún smíðaði Urðardrang í 1977. Hann hevur siglt túrin undir Vestmannabjørgini síðani, og er sostatt tann av øllum bátunum, sum hevur siglt longst. Nýggjur motorur er settur í Urðardrang í 1997. Bæði bátar og manning eru sjálvsagt góðkend til hesa sigling. Les meira um trygdina umboð her>>